SCB WEALTH คว้า 3 รางวัลใหญ่แห่งปี ตอกย้ำความเป็นผู้นำธุรกิจมั่งคั่ง
SCB WEALTH ผงาดบนเวทีระดับโลกคว้า 3 รางวัลสุดยิ่งใหญ่แห่งปี ยอดเยี่ยมที่สุดด้าน Digital Wealth – CIO และ DPM ตอกย้ำความเป็นผู้นำธุรกิจมั่งคั่ง
SCB WEALTH ผงาดบนเวทีระดับโลกคว้า 3 รางวัลสุดยิ่งใหญ่แห่งปี ยอดเยี่ยมที่สุดด้าน Digital Wealth – CIO และ DPM ตอกย้ำความเป็นผู้นำธุรกิจมั่งคั่ง
20 มี.ค. 2566

ดร.ยรรยง ไทยเจริญ รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจ Wealth พร้อมด้วย นางสาว ลลิตภัทร ธรณวิกรัย รองผู้จัดการใหญ่ ผู้บริหารสายงาน Private Banking  และ นายศรชัย สุเนต์ตา ผู้ช่วยผู้จัดการใหญ่ ผู้บริหารสายงาน Investment Office  and Product และ SCB Chief Investment Office (SCB CIO) ธนาคารไทยพาณิชย์   ตอกย้ำความเป็นเลิศในทุกโซลูชั่นด้านการบริหารความมั่งคั่งของ SCB WEALTH ด้วยการได้รับ 3 รางวัลสุดยิ่งใหญ่บนเวทีระดับโลกในงาน “2022  ASIAN PRIVATE  BANKER 12 th Award for Distinction” ได้แก่ รางวัล Best Domestic Private Bank – Digital Innovation and Services, รางวัล  Best Domestic Private Bank – CIO Office และรางวัล Best Domestic Private  Bank- Discretionary Portfolio Management จัดโดย Asian Private Banker ซึ่งเป็นนิตยสารการเงินการลงทุนชั้นนำในภูมิภาคเอเชีย  เมื่อเร็วๆ นี้ ณ โรงแรม JW Marriott ประเทศฮ่องกง
โดยทั้ง 3 รางวัลได้รับการคัดเลือกจากคณะกรรมการ Asian Private Banker เนื่องจากความมุ่งมั่น และการทุ่มเทของทีม SCB WEALTH ในช่วงสถานการณ์โควิด-19 ได้มีการพัฒนาแพลตฟอร์มดิจิทัล สำหรับวางแผนการลงทุน (Wealth  Platform ) หรือ wplan ที่สามารถจัดพอร์ตการลงทุน โดยเน้นกลยุทธ์การจัดสรรสินทรัพย์ลงทุนที่ออกแบบเป็นพิเศษเฉพาะลูกค้าแต่ละราย (Personalized Asset  Allocation) ควบคู่ไปกับการนำแพลตฟอร์มเทคโนโลยีและดาต้า ( Brain Capability) มาใช้วิเคราะห์ข้อมูลการลงทุนของลูกค้าตลอดจนให้คำปรึกษาแบบ Hybrid Advisory  โดยผ่านทีมที่ปรึกษาการลงทุนควบคู่กับ Wealth Platform เพื่อให้การจัดพอร์ตการลงทุนให้เป็นไปตามเป้าหมายของลูกค้าอย่างแท้จริง   และขยายฐานการลงทุนผ่าน SCB Easy อีกด้วย เพื่อให้ลูกค้าได้เลือกสินทรัพย์ลงทุนที่หลากหลายมากขึ้นแบบ Open Architecture ที่สอดคล้องกับกลยุทธ์ของธนาคารในการวางเป้าหมายเป็น  Digital Bank  with Human Touch  และยืนหนึ่งด้านบริหารความมั่งคั่งผ่าน Digital Wealth
ทั้งนี้ ทีมที่ปรึกษาการลงทุนของ SCB และพันธมิตรทางธุรกิจได้ทำงานกันอย่างใกล้ชิด เพื่อเฟ้นหาและคัดกรองผลิตภัณฑ์ให้ตอบโจทย์ความต้องการของลูกค้ากลุ่ม Ultra High Net Worth Individual (UHNWI) อย่างแท้จริง โดยคณะกรรมการ  Asian Private Banker ได้เห็นศักยภาพ และความเชี่ยวชาญอย่างมืออาชีพของทีม SCB CIO ในการบริหารพอร์ตกองทุน Alpha ที่จัดสรรสินทรัพย์ลงทุนออกแบบเป็นรายบุคคล โดยการคัดสรรหุ้นเพียง 7-15 หลักทรัพย์สามารถสร้างผลตอบแทนที่ดีในระยะยาวได้อย่างมีเสถียรภาพให้กับลูกค้า
นอกจากนี้ มีการจัดพอร์ตที่ออกแบบเฉพาะรายบุคคล และมีการปรับสัดส่วนสินทรัพย์ลงทุนตามภาวะตลาดในแต่ละช่วงเวลาแบบทันท่วงทีในรูปแบบ DPM ซึ่ง SCB CIO ได้มีการวางกลยุทธ์การจัดพอร์ตแบบ Strategy Asset  Allocation (SAA)   และ Tactical Asset Allocation (TAA) ให้เหมาะสมกับสถานการณ์การลงทุนที่เปลี่ยนไป โดยสามารถสร้างผลตอบแทนรวม 5 ปี ( 2559 -2564) อยู่ที่ 41.07% ในขณะที่ค่าเบี่ยงเบนมาตรฐานอยู่ที่ 9.44%
โดยได้มีการคัดสรรผลิตภัณฑ์ที่สามารถกระจายความเสี่ยงได้ดี มีผลิตภัณฑ์การลงทุนใหม่ๆ ที่เหมาะกับแต่ละสภาวะการลงทุนอย่างสม่ำเสมอ ช่วยสร้างความสมดุลให้กับพอร์ตการลงทุนของลูกค้าในช่วงที่ตลาดเกิดความกังวลจากภาวะเศรษฐกิจถดถอย
ขณะที่เฟดมีการปรับขึ้นอัตราดอกเบี้ยอย่างต่อเนื่องเพื่อสกัดปัญหาเงินเฟ้อ เช่น การลงทุนใน Private Equity, Private Debt  ,หุ้นกู้อนุพันธ์แฝงที่อิงกับสินทรัพย์ประเภทต่างๆ (Structure Note) เช่น KIKO และ Shark fin และการลงทุนผ่านสินเชื่อประเภท Property  backed loan และ Lombard loan เป็นต้น พร้อมทั้งส่งเสริมผลิตภัณฑ์ที่ให้ความสำคัญด้านสิ่งแวดล้อม  สังคม และธรรมาภิบาลผ่านกองทุน ESG  โดยมีเครดิตเรตติ้งในด้าน Sustainability ระดับ 4-5 ดาวจาก Morning star มาอย่างต่อเนื่องจนส่งผลให้ธนาคารมีมูลค่าสินทรัพย์สุทธิ (AUM) กองทุน ESG อันดับ 1 ของอุตสาหกรรม และมีมากกว่า 80 กองทุนให้ลูกค้าได้เลือกลงทุนตามความเหมาะสม